# มังกรหยก จอมยุทธ์ผู้ยิ่งใหญ่
"มังกรหยก จอมยุทธ์ผู้ยิ่งใหญ่"  เป็นภาพยนตร์ศิลปะการต่อสู้ของจีนที่กํากับและเขียนบทโดย ฉีเคอะ(สฺวี เค่อ) นําแสดงโดย เซียวจ้าน,จวงต๋าเฟยและจางเหวินซิน เป็นงานสร้างครบรอบชาตกาลของ "กิมย้ง", ภาพยนตร์เรื่องนี้ดัดแปลงบางส่วนมาจากนวนิยายเรื่องมังกรหยกสร้างขึ้นโดยอิงเนื้อหาจากบทที่ 34 - 40 ของผลงานต้นฉบับ และเข้าฉายวันแรกของวันตรุษจีน ปีค.ศ.  2025 ในจีน โดยการโปรโมทภาพยนตร์เรื่องนี้ได้ใช้ท่วงทำนองเพลงที่คุ้นเคยของละครเรื่อง "มังกรหยก ภาค 1 และ 3 เวอร์ชันละครที่โด่งดังที่สุดทั่วโลกปีค.ศ. 1983 เวอร์ชั่น หวงเย่อหัว กับ องเหม่ยหลิง" อีกทั้งในปีค.ศ. 2025 ยังเป็นปีครบรอบ 40 ปีการเสียชีวิตของ "องเหม่ยหลิง (อึ้งย้งตลอดกาล)" จากละครกิมย้งเวอร์ชั่นโด่งดังทั่วโลกในอดีต คือ " มังกรหยก 1983" (Legend of the Condor Heroes 1983) 
  
นอกจากนี้ ยังเป็นผลงานการพากย์ชิ้นสุดท้ายของทีมพากย์พันธมิตรทีมพากย์ชื่อดังก่อนประกาศยุบทีม

เนื้อเรื่อง(ย่อ)
ภาพยนตร์ชุดนี้ สร้างขึ้นจากนวนิยายเรื่อง มังกรหยก ภาค 1 ของบทที่ 34 - 40 ซึ่งเป็นในช่วงที่ ก๊วยเจ๋ง (วัยหนุ่ม) ตอนที่เก่งแล้ว

ก๊วยเจ๋งเป็น 1 ในห้ายอดฝีมือยุคที่ 2 มีฉายาว่า"จอมยุทธอุดร" แทนที่ยาจกอุดรอั้งฉิกกง และเป็นพี่น้องรวมสบานกับจิวแป๊ะทงอีกด้วย พ่อของก๊วยเจ๋งถูกสังหารตั้งแต่เขายังเป็นทารกในครรภ์ ทำให้แม่ของเขาพาหนีขึ้นเหนือ ก๊วยเจ๋งได้รับการเลี้ยงดูจากเผ่ามองโกล และมีเพื่อนในวัยเด็กเป็นลูกชายของเจงกีส ข่านที่มีนามว่า เซลุย ต่อมาถูก เจ็งกิสข่าน แต่งตั้งให้เป็นว่าที่ "ราชบุตรเขยดาบทอง" หมั้นหมายกับบุตรสาวของเขาคือ องค์หญิง ฮั้วเจ็ง วางที่ลูกเขยที่จะแต่งงานในอนาคต

หลังจากนั้นก๊วยเจ๋งได้รับคำสั่งของอาจารย์ให้เดินทางเข้าสู่ยุทธจักร และได้พบรักกับอึ้งย้ง ต่อมาจึงปฎิเสธท่านข่าน และถอนหมั้น องค์หญิง ฮั้วเจ็ง

"ก๊วยเจ๋ง": ปรมาจารย์ศิลปะการต่อสู้ของยุทธภพ เชี่ยวชาญศิลปะการต่อสู้หลายอย่าง เช่น "18 ฝ่ามือพิชิตมังกร, คัมภีร์เก้าอิม และ สองมือขัดแย้ง" ได้ร่วมกับ "อึ้งย้ง" ประมุขพรรคกระยาจก เธอเชี่ยวชาญศิลปะการต่อสู้วิชาทั้งหมดของเกาะดอกท้อ, วิชาไม้เท้าตีสุนัข และ ค่ายกลห้าธาตุแปดทิศหยินหยาง

ทั้งสองช่วยกัน เป็นผู้นำทัพปกป้องเมืองเซียงเอี้ยง (เซียงหยาง) จากการรุกรานของทัพมองโกล

นักแสดง(บางส่วน)
เซียวจ้าน รับบทเป็น ก๊วยเจ๋ง
ไช่เส้าเฟิน รับบทเป็น แม่ก๊วยเจ๋ง
จวงต๋าเฟย รับบทเป็น อึ้งย้ง
จางเหวินซิน รับบทเป็น ฮั้วเจ็ง
หูจุน รับบทเป็น อั้งชิกง
เหลียงเจียฮุย รับบทเป็น อาวเอี๊ยงฮง 
อู๋ซิงกั๋ว รับบทเป็น อิดเต็งไต้ซือ 

บทเพลงประกอบ
ดนตรีประกอบ
ใช้บทเพลงที่คุ้นเคยของงานสร้าง "มังกรหยก ภาค 1 และ 3 เวอร์ชันปีค.ศ. 1983 เวอร์ชั่น หวงเย่อหัว กับ องเหม่ยหลิง"
หน้าตาของก๊วยเจ๋ง
ตอนโปรโมทแรก ๆ มีผู้คนจำนวนไม่น้อย ติเรื่องความหล่อของเซียวจ้าน ว่าไม่ตรงบทประพันธ์ และมีบางคนถึงขนาดบอกว่าตามบทประพันธ์ ก๊วยเจ๋ง เป็นคนหน้าตาไม่หล่อเลย (แต่ละคนตีความหน้าตาของ ก๊วยเจ๋ง ไม่เหมือนกัน)

แต่นี้ไม่ใช่ครั้งแรกที่่มีการนำดาราชายที่มีหน้าตาหล่อตามยุคตามสมัยนิยม มารับบท ก๊วยเจ๋ง 

มังกรหยก 1983 เวอร์ชัน อึ้งย้ง องเหม่ยหลิง ได้ดาราชาย หวงเย่อหัว มารับบท ก๊วยเจ๋ง ซึ่งในยุคสมัยนั้น หวงเย่อหัว ดูหล่อมากจากบท หลี่ถัง ในละครเรื่อง เหยี่ยวถลาลม และกลายเป็นขวัญใจสาว ๆ ในช่วงต้นยุค 80 ถึงแม้ตอนมารับบท ก๊วยเจ๋ง  หน้าตาจะดูหล่อน้อยลง เนื่องจาก หวงเย่อหัว แต่งชุดแนวโบราณ ไม่ขึ้นเท่าชุดสากล แต่ถือได้ว่าเขาคือดาราชายหน้าตาดีและสูงประมาณ 180 ซ.ม. คนแรก ๆ ที่มารับบทนี้ ตอนนั้นทางช่อง ทีวีบีต้องการลบภาพจำของ ไป่เปียว ผู้รับบทก๊วยเจ๋ง เวอร์ชันก่อนหน้านี้ที่ไม่มีความหล่อเลยและเตี้ย ให้ออกจากความทรงจำของผู้ชม ทำให้ต่อมา หวงเย่อหัว คือ ภาพจำของ ก๊วยเจ๋ง ทั้งหน้าตาและส่วนสูง เป็นมาตราฐานของ ก๊วยเจ๋ง ในรุ่นถัดมา

มังกรหยก 1994 เวอร์ชัน อึ้งย้ง จูอิน ได้ดาราชาย จางจื้อหลิน (หนึ่งในขวัญใจสาว ๆ ในยุค 90) ซึ่งในยุคสมัยนั้น จางจื้อหลิน ถือว่าหล่อแบบน่ารัก (แต่เขาไม่ได้หล่อขั้นเทพแบบ กู่เทียนเล่อในอดีต) อีกทั้งมีส่วนสูงประมาณ 180 ซ.ม. ซึ่งการรับบท ก๊วยเจ๋งในครั้งนั้น ทำให้ จางจื้อหลิน เคยได้รับการขนานนามว่า เป็น ก๊วยเจ๋งที่หล่อที่สุด ตามยุคสมัย ณ. ขณะนั้น

มังกรหยก 2008 เวอร์ชัน อึ้งย้ง หลินอีเฉิน ได้ดาราชาย หูเกอ ที่มีหน้าตาดีพร้อมส่วนสูงถึง 185 ซ.ม. มารับบท ก๊วยเจ๋ง ในยุคนั้น หูเกอ ถือว่าเป็นขวัญใจสาว ๆ ของชาวไต้หวัน

มังกรหยก 2017 เวอร์ชัน อึ้งย้ง หลี่อี้ถง ได้ดาราชาย หยางซูเหวิน มารับบท ก๊วยเจ๋ง ด้วยหน้าตาที่ดูหล่อพร้อมส่วนสูง 185 ซ.ม. ในตอนนั้น บางสื่อของจีน เรียกเขาว่า เป็น ก๊วยเจ๋งที่หล่อที่สุด ณ. ขณะนั้น

ล่าสุดคือ เซียวจ้าน อีกคนที่มีใบหน้าหล่อตามยุคตามสมัยนิยมพร้อมส่วนสูง 183.6 ซ.ม. และมีหลายสื่อ กล่าวว่า เขาน่าจะเป็น ก๊วยเจ๋งที่หล่อที่สุด ณ. ปัจจุบัน

หมายเหตุ หลายสื่อ กล่าวว่ามีสองเวอร์ชั่นที่ ก๊วยเจ๋งที่ขี้เหร่ที่สุด คือ ไป่ เปียว ก๊วยเจ๋งใน มังกรหยก 1976 เวอร์ชันที่ หมีเซียะ แสดงเป็น อึ้งย้ง และ หลี่ย่าเผิง ก๊วยเจ๋ง ใน มังกรหยก 2003 เวอร์ชั่น โจว ซวิ่น รับบทเป็น อึ้งย้ง

ไฮไลท์
ภาพยนตร์ที่ทำรายได้ยอดพรีเซลจองล่วงหน้าภาพยนตร์ช่วงตรุษจีนสูงสุดอันดับ 1 ทำรายได้ 355 ล้านหยวน

ภาพยนตร์จีนที่มียอดพรีเซลจองล่วงหน้ามากที่สุดในประวัติศาสตร์ภาพยนตร์จีน เป็นอันดับ 5

ทุนสร้าง - รายได้
ทุนสร้าง
ในจีน: รายงานงบลงทุน ประมาณ 500 ล้านหยวน (เป็นงานสร้างเรื่องมังกรหยก ที่สูงที่สุด ในประวัติศาสตร์) แต่หนังขาดทุน
ทางฮ่องกง: กลับรายงานงบลงทุนเพียง 200 ล้านหยวนเท่านั้น (กลายเป็นไม่ใช่งานสร้างเรื่องมังกรหยก ที่สูงที่สุด ในประวัติศาสตร์แต่อย่างใด เพราะงบลงทุนไปเท่างานสร้างของ มังกรหยก 2017) แต่หนังได้กำไร

รายได้
ในจีน ณ ขณะนี้มากกว่า 687 ล้านหยวน 
รายได้จากทั่วโลกใน box-office อย่างไม่เป็นทางการราว ๆ $93,361,000 ล้านดอลลาร์สหรัฐ